**Zámer na prenájom**

**časti pozemku na Polárnej ulici v Košiciach**

Obchodná akadémia Polárna 1, 040 12 Košice, ako správca majetku vo vlastníctve Košického samosprávneho kraja, v zmysle §9a ods. 1, písm. c) zákona č. 446/2001 Z.z. o majetku vyšších územných celkov v znení neskorších predpisov, **ponúka na prenájom časť pozemku o výmere 452,96 m2**, nachádzajúceho sa **na Polárnej ulici č.1 v Košiciach,** (parcelné číslo 2365, celková výmera 1422 m², evidovaný ako parcela registra „C“, druh pozemku: ostatné plochy, vedený: Okresným úradom v Košiciach, katastrálnym odborom, na liste vlastníctva č. 2272, katastrálne územie Jazero, obec Košice – Nad Jazerom, okres Košice IV a to **na výchovno – vzdelávacie účely a voľnočasové aktivity , na dobu neurčitú, za mesačné nájomné minimálne vo výške 0,50 € za m2** , t.j. **226,48 € ,** počas obdobia školského vyučovania.

Záujemcovia môžu svoje ponuky predkladať na adresu:

Obchodná akadémia

Polárna 1

040 12 Košice

v uzatvorených obálkach so spiatočnou adresou záujemcu a označených heslom **„Zámer na prenájom č. j. 173/2017 - NEOTVÁRAŤ!“**. Posledný deň prijímania ponúk:

**25.07.2017,** **do 12.00 hod**. (rozhodujúci je dátum doručenia ponuky, nie dátum poštovej pečiatky). Každý záujemca môže predložiť iba jednu ponuku. Ak záujemca predloží viacero ponúk, budú všetky jeho ponuky zo zámeru na prenájom vylúčené.

Podmienkou účasti na zámere na prenájom je **zaplatenie účastníckej zálohy vo výške 226,-€** na účet č. SK43 8180 0000 0070 0018 8607, vedený v Štátnej pokladnici, VS: **1732017**. Účastnícka záloha musí byť pripísaná na účet najneskôr **v posledný deň** lehoty na predkladanie ponúk. Víťaznému záujemcovi sa účastnícka záloha započíta do nájomného, ostatným záujemcom bude účastnícka záloha vrátená.

Ponuka musí obsahovať:

* identifikačné údaje záujemcu (meno, priezvisko, rodné číslo, bydlisko alebo názov, sídlo, IČO),
* v prípade, že záujemcom je fyzická osoba – podnikateľ aj výpis zo živnostenského registra, nie starší ako 3 mesiace,
* v prípade, že záujemcom je právnická osoba aj výpis z obchodného registra, resp. z iného registra potvrdzujúceho právnu subjektivitu záujemcu, nie starší ako 3 mesiace,
* súhlas záujemcu – fyzickej osoby so spracovaním osobných údajov na účely zámeru na prenájom a uzatvorenia nájomnej zmluvy,
* potvrdenie o zaplatení účastníckej zálohy na účet Obchodnej akadémie Polárna 1, Košice,
* uvedenie čísla účtu, na ktorý má byť vrátená účastnícka záloha neúspešnému záujemcovi,
* vyhlásenie záujemcu, že nepatrí medzi osoby, ktoré si nemôžu priamym spôsobom prenajímať majetok Košického samosprávneho kraja v zmysle § 9a ods. 6 a 7 zákona č. 446/2001 Z.z. o majetku vyšších územných celkov v znení neskorších predpisov,
* vyhlásenie záujemcu, že nemá neuhradené záväzky voči žiadnej organizácii v zriaďovateľskej pôsobnosti Košického samosprávneho kraja,
* potvrdenie Sociálnej poisťovne a zdravotnej poisťovne/zdravotných poisťovní, v ktorých je uchádzač vedený v evidencii platiteľov zdravotného poistenia, nie staršie ako tri mesiace ku dňu predloženia ponuky, že uchádzač nemá evidované nedoplatky poistného na zdravotné poistenie a sociálne poistenie,
* potvrdenie miestne príslušného daňového úradu nie staršie ako tri mesiace ku dňu predloženia ponuky, že uchádzač nemá evidované daňové nedoplatky, ktoré sa vymáhajú výkonom rozhodnutia,
* **cenovú ponuku**.

Obhliadku priestoru je možné vykonať po telefonickom dohovore na telefónnom čísle 055/6746267- sekretariát školy, v dopoludňajších hodinách.

Nájomná zmluva bude uzatvorená v zmysle ust. zákona č. 116/1990 Zb. o nájme a podnájme nebytových priestorov v znení neskorších predpisov.

Uzatvorenie nájomnej zmluvy s víťazným záujemcom podlieha schváleniu Košickým samosprávnym krajom.

Vyhlasovateľ zámeru na prenájom si vyhradzuje právo neprijať žiadnu z predložených ponúk.